Pidä ainakin metrin etäisyys ihmisiin suljetuissa tiloissa. Erityisesti etäisyydenpito kannattaa, jos on huono ilmanvaihto.

Vältä ruuhkaisia ja ahtaita sisätiloja.

Etäisyydenpito kannattaa ulkonakin pisaratartunnan välttämiseksi.

Suosi lähimaksamista kassoilla.

Käytä hansikkaita julkisissa tiloissa, joissa joudut painamaan esimerkiksi hissin tai maksupäätteiden nappuloita.

Uusimman tiedon mukaan uusi koronavirus säilyy tartuttamiskykyisenä pinnoilla, kuten muovilla ja ruostumattomalla teräksellä jopa 2–3 vuorokautta.

Tärkeintä on yskiä kertakäyttönenäliinaan ja pestä käsiä saippualla riittävän usein ja hyvin.

Pese käsiä vedellä ja saippualla ainakin 20 sekunnin ajan erityisesti kun tulet ulkoa, aina wc-käynnin jälkeen tai kun olet niistänyt, yskinyt tai aivastanut.

Jos vettä ja saippuaa ei ole saatavilla, voit käyttää alkoholipitoista käsihuuhdetta.

Kertakäyttönenäliina on syytä laittaa heti roskiin. Jos nenäliinaa ei ole, voit yskiä hihaan.

Myös kaikki turha oleskelu riskiryhmiin kuuluvien ihmisten lähellä kannattaa karsia. Riskiryhmiin kuuluvat muun muassa vanhukset.

Tutkimusten mukaan sairastunut saattaa tartuttaa muita jo ennen oireiden alkamista.

Lähteet: Ilpo Kulmala, The New England Journal of Medicine, THL